cyanic-selkie/wikianc huggingface dataset:
A
การใช้งาน
วัฒนธรรมของการใช้อักษร A มักจะถูกตีความว่าเป็นอันดับแรกสุด หรือดีที่สุด เช่นการให้เกรดในสถานศึกษา เกรด A หมายถึงได้คะแนนดีที่สุด เป็นต้น มักใช้จัดลำดับความสำคัญซึ่ง A หมายถึงสำคัญที่สุด ดังเช่นการจัดลำดับหัวข้อโดยใช้อักษรละติน หัวข้อ (A) จะขึ้นต้นก่อนเสมอตามลำดับตัวอักษร การศึกษาในปี พ.ศ. 2553 ของสมาคมจิตวิทยาอังกฤษ ได้ข้อสรุปว่า การที่นักเรียนเห็นตัวอักษร A ก่อนหน้าการสอบจะเป็นการเพิ่มผลการสอบของนักเรียนได้
นอกเหนือไปจากนี้อักษร A ที่ไม่ได้ใช้ตีความในทางดังกล่าว สามารถยกตัวอย่างได้ดังนี้
รหัสคอมพิวเตอร์
รหัสแอสกีของ A และ a คือ 65 (0x41) และ 97 (0x61) ตามลำดับ รหัสเอบซีดิกคือ 193 (0xC1) กับ 129 (0x81) ตามลำดับ ส่วนรหัสยูนิโคดสามารถแจกแจงได้ดังนี้
อักษรละติน A
† ตามมาตรฐานยูนิโคด อักษรนี้ไม่มีรูปอักษรตัวใหญ่ แต่ฟังก์ชันการแปลงเป็นอักษรตัวใหญ่ในภาษาจาวา ได้แปลงอักษรนี้ ẚ ไปเป็น Aʾ ซึ่งประกอบขึ้นจากอักขระสองตัว นอกจากนั้นสัญลักษณ์ครึ่งวงกลมก็ถูกย้ายให้ค่อนไปทางขวาในยูนิโคดรุ่น 5.1.0 หลังจากที่เคยปรับให้อยู่ตรงกลางมาตั้งแต่รุ่น 3.0
กลุ่มอาการไอคาร์ดี
กลุ่มอาการไอคาร์ดี (Aicardi syndrome) เป็นโรคทางพันธุกรรมชนิดหนึ่งที่ทำให้ผู้ป่วยมีความผิดปกติของสมองส่วนคอร์ปัส คาลโลซัม จอตาผิดปกติ และโรคลมชักแบบอีพิเล็ปติกสปาสซึม เชื่อกันว่าเกิดจากความผิดปกติของส่วนหนึ่งของโครโมโซมเอกซ์ ผู้ป่วยส่วนใหญ่จะเริ่มแสดงอาการที่อายุประมาณ 5 เดือน
รอส อูลบริซท์
รอส วิลเลียม อูลบริซท์ (Ross William Ulbricht; เกิด 27 มีนาคม ค.ศ. 1984) เป็นอดีตพ่อค้ายาเสพติดชาวอเมริกันและผู้ประกอบการค้าตลาดมืด เป็นที่รู้จักกันอย่างดีจากการสร้างและดำเนินการในเว็บไซต์ที่ชื่อว่า ซิลค์โรด (Silk Road) ตั้งแต่ปี ค.ศ. 2011 จนกระทั่งเขาถูกจับกุมในปี ค.ศ. 2013 เขาได้เป็นที่รู้จักกันภายใต้นามแฝงว่า เดรด ไพเรต โรเบิร์ตส์ (Dread Pirate Roberts)
อูลบริซท์ถูกตัดสินว่ามีความผิดในข้อหาการฟอกเงิน การแฮกคอมพิวเตอร์ การสมรู้ร่วมคิดในการปลอมแปลงเอกสารข้อมูลประจำตัวและการสมรู้ร่วมคิดในการประกอบการค้ายาเสพติดในเดือนกุมภาพันธ์ ปี ค.ศ. 2015 เขาได้ถูกตัดสินโทษด้วยการจำคุกตลอดชีวิตโดยไม่มีสิทธิได้รับทัณฑ์บน ศาลอุทธรณ์ภาคสองแห่งสหรัฐได้ยืนยันคำตัดสินและลงโทษในปี ค.ศ. 2017 . ศาลสูงสุดสหรัฐได้ปฏิเสธในการรับฟังคำอุทธรณ์ต่อไปในปี ค.ศ. 2018
เพิร์ล เอส. บัก
เพิร์ล ไซเดนสตริกเกอร์ บัก (Pearl Sydenstricker Buck; 26 มิถุนายน ค.ศ. 1892 – 6 มีนาคม ค.ศ. 1973) หรือ '''เพิร์ล เอส. บัก''' เป็นนักเขียนชาวอเมริกัน เป็นที่รู้จักในฐานะนักเขียนผู้ถ่ายทอดชีวิตชนบทของชาวจีน เธอได้รับรางวัลพูลิตเซอร์ในปี ค.ศ. 1932 จากหนังสือ The Good Earth (ทรัพย์ในดิน) และต่อมาได้รับรางวัลโนเบลสาขาวรรณกรรม ในปี ค.ศ. 1938
เพิร์ล เอส. บัก เกิดในปี ค.ศ. 1892 เป็นบุตรคนที่ 4 จากทั้งหมด 7 คน ของครอบครัวมิชชันนารีที่ทำงานในประเทศจีน เมื่อเธออายุได้ 5 เดือน ครอบครัวก็ย้ายกลับไปอยู่ที่มณฑลเจ้อเจียง จนกระทั่งเกิดเหตุการณ์กบฏนักมวยในช่วง ค.ศ. 1900 ครอบครัวของเพิร์ลได้ลี้ภัยไปอยู่ที่เซี่ยงไฮ้ หลังเหตุการณ์กบฏยุติ เพิร์ลได้ไปศึกษาด้านปรัชญาที่สถาบันในรัฐเวอร์จิเนีย สหรัฐฯ จนถึงปี ค.ศ. 1914 เธอก็กลับมาดูแลครอบครัวที่จีน เพิร์ลได้พบกับสามีคนแรก จอห์น ลอสซิง บัก และแต่งงานกันในปี ค.ศ. 1917 ทั้งคู่สร้างครอบครัวที่เมืองหนานจิง ก่อนที่เพิร์ลจะกลับไปที่สหรัฐฯ ชั่วคราวเพื่อเรียนปริญญาโทที่มหาวิทยาลัยคอร์เนล ครอบครัวของเธออาศัยอยู่ที่หนานจิงจนกระทั่งเมืองถูกปิดล้อมโดยกองทัพของเจียง ไคเชก จึงต้องลี้ภัยไปอยู่ที่ญี่ปุ่น ก่อนจะกลับมาที่หนานจิงอีกครั้ง เมื่อครอบครัวประสบปัญหาด้านการเงิน เพิร์ลจึงเริ่มเขียนหนังสือ หนังสือเล่มที่ 2 ของเธอ The Good Earth ได้รับรางวัลพูลิตเซอร์ในปี ค.ศ. 1932 หลังได้รับรางวัลพูลิตเซอร์ 3 ปี เพิร์ลหย่ากับจอห์น และแต่งงานใหม่กับริชาร์ด วอล์ช ก่อนจะย้ายไปอยู่ที่สหรัฐฯ เป็นการถาวร
ในปี ค.ศ. 1938 เพิร์ลได้รับรางวัลโนเบลสาขาวรรณกรรม เป็นสตรีชาวอเมริกันคนแรกที่ได้รับรางวัลนี้ หลังได้รับรางวัลโนเบล เธอยังคงเขียนหนังสือเกี่ยวกับวัฒนธรรมเอเชีย และได้อุทิศตนเพื่องานด้านสิทธิมนุษยชน จนกระทั่งเสียชีวิตด้วยโรคมะเร็งปอด ในปี ค.ศ. 1973 ขณะมีอายุได้ 81 ปี
คาร์ล เวอรึ
คาร์ล เวอรึ (เกิดที่อัปเปอร์บาวาเรีย, 7 สิงหาคม ค.ศ. 1894 – มิวนิก, 14 มีนาคม ค.ศ. 1975, อายุ 80 ปี) เป็นนักแสดงชายชาวเยอรมัน
มีนาคม พ.ศ. 2555
'''มีนาคม พ.ศ. 2555''' เป็นเดือนที่ 3 ของปี พ.ศ. 2555 วันแรกของเดือนเป็นวันวันพฤหัสบดี วันสุดท้ายของเดือนเป็นวันเสาร์
สโตเนอร์ร็อก
อ้างอิง
.
51
51 (ห้าสิบเอ็ด) เป็นจำนวนธรรมชาติที่อยู่ถัดจาก 50 (ห้าสิบ) และอยู่ก่อนหน้า 52 (ห้าสิบสอง)
E
(ตัวใหญ่:E ตัวเล็ก:e) เป็นอักษรละตินตัวที่ 5
ความหมายของ E และ e
E ในสมการ E=mC2 หมายถึง พลังงาน(Energy)
ชาไอริชเบรกฟาสต์
ไอริชเบรกฟาสต์ (อังกฤษ: Irish breakfast tea) เป็นชาแดงเบลนด์ชนิดหนึ่ง มีความเข้มข้นกว่าชาอิงลิชเบรกฟาสต์ เนื่องจากมีปริมาณของชาอัสสัมในส่วนผสมมากกว่า
การดื่ม
ชาไอริชเบรกฟาสต์เป็นชาที่มีความเข้มเป็นอย่างมาก มักทานโดยการเติมนมลงไปโดยการเติ่มครีมหรือน้ำตาลได้
E
ความหมายของ E และ e
E ย่อมาจาก อิเล็กทรอนิค
เวือทซ์บวร์ค
เวือทซ์บวร์ค (Würzburg, ) เป็นเมืองในรัฐไบเอิร์นของประเทศเยอรมนี ตั้งอยู่ริมฝั่งแม่น้ำไมน์ เป็นเมืองเอกของส่วนภูมิภาคอุนเทอร์ฟรังเคิน ภาษาท้องถิ่นที่ใช้กันคือภาษาเยอรมันฟรังเคิน เวือทซ์บวร์คตั้งอยู่ห่างจากนครแฟรงก์เฟิร์ตและเนือร์นแบร์คราว 120 กิโลเมตร ใน ค.ศ. 2018 เมืองนี้มีประชากรประมาณ 130,000 คน
เมืองพี่น้อง
เวือทซ์บวร์คเป็นเมืองพี่น้องกับเมืองดังนี้:
โปรเจกต์ เอส เดอะซีรีส์
โปรเจกต์ เอส เดอะซีรีส์ (Project S The Series) เป็นรายการโทรทัศน์ประเภทละครชุด ที่ถ่ายทอดเรื่องราวระหว่างชีวิตกับกีฬา ด้วยมุมมองที่หลากหลาย ผ่าน 4 ชนิดกีฬา คือ วอลเลย์บอล, แบดมินตัน, สเก็ตบอร์ด และยิงธนู สร้างโดย จีดีเอช ห้าห้าเก้า และนาดาวบางกอก กำกับซีรีส์โดย พิชย จรัสบุญประชา, นฤเบศ กูโน, พัฒน์ บุญนิธิพัฒน์ และ ธนีดา หาญทวีวัฒนา ออกอากาศตั้งแต่วันที่ 20 พฤษภาคม พ.ศ. 2560 ออกอากาศทุกวันเสาร์ เวลา 21:45 น. และออกอากาศซ้ำในวันเสาร์ของสัปดาห์ถัดไป เวลา 16:15 น. ทางช่อง จีเอ็มเอ็ม 25 และรีรันเวลา 23:25 น. ทางแอพลิเคชันไลน์ทีวี
งานสร้าง
หลังจากประสบความสำเร็จจากซีรีส์ ฮอร์โมนส์ วัยว้าวุ่น มาถึง 3 ฤดูกาล ทีมงานสร้างเรื่องดังกล่าวจึงได้ผลิตละครแนวใหม่ที่ต้องการให้วัยรุ่นสนใจในเรื่องของกีฬามากขึ้น โดยแผนงานการจัดสร้างซีรีส์นี้ได้มีการเปิดเผยต่อสาธารณะเป็นครั้งแรกในงาน "GDH งอกงามยามดี" เมื่อวันที 2 มิถุนายน พ.ศ. 2559 หลังจากนั้นจึงได้มีพิธีบวงสรวงขึ้นเมื่อวันที่ 29 พฤศจิกายน พ.ศ. 2559 และมีการปล่อยตัวอย่างแรกเมื่อวันที่ 28 เมษายน พ.ศ. 2560
เวอร์จิเนีย การ์ดเนอร์
เวอร์จิเนีย อลิซาเบธ การ์ดเนอร์ (Virginia Elizabeth Gardner; เกิด 18 เมษายน พ.ศ. 2538) เป็นนักแสดงหญิงชาวอเมริกันที่เป็นที่รู้จักจากการรับบท คาโรลินา ดีน ในซีรีส์ต้นฉบับของ Hulu เรื่อง รันอะเวย์ส (2017) และวิคกี้ในภาพยนตร์สยองขวัญเรื่องฮาโลวีน (2018)ของ เดวิด กอร์ดอน กรีน (2018)
อ้างอิง
1995
โรแบร์ท เทาเบอ
โรแบร์ท เทาเบอ (15 มีนาคม ค.ศ. 1880 – 18 สิงหาคม ค.ศ. 1961) เป็นนักแสดงภาพยนตร์และนักแสดงละครเวทีชาวเยอรมัน
บ็อบบี ทอดด์
บ็อบบี ทอดด์ (Bobby Todd; 22 มิถุนายน ค.ศ. 1904 – 7 กันยายน ค.ศ. 1980) เป็นนักแสดงชายชาวเยอรมัน เขาแสดงภาพยนตร์มากกว่า 34 เรื่อง ตั้งแต่ปี ค.ศ. 1926 ถึง ค.ศ. 1961
ฮิลเดการ์ด ฟอน บิงเงน
รายการอ้างอิง
1098 1179
ซิลเวนา โทมาเซลลี
ซิลเวนา พัลมา วินด์เซอร์ เคาน์เตสแห่งเซนต์แอนดรูส์ (Sylvana Palma Windsor, Countess of St Andrews; 28 พฤษภาคม พ.ศ. 2500) เป็นที่รู้จักในชื่อเดิมว่า ซิลเวนา โทมาเซลลี (Sylvana Tomaselli) เป็นนักวิชาการ, นักประวัติศาสตร์ประจำมหาวิทยาลัยเคมบริดจ์ และเป็นภรรยาของจอร์จ วินด์เซอร์ เอิร์ลแห่งเซนต์แอนดรูส์ พระโอรสในเจ้าชายเอ็ดเวิร์ด ดยุกแห่งเคนต์
ประวัติ
ซิลเวนาเกิดเมื่อวันที่ 28 พฤษภาคม พ.ศ. 2500 ณ เมืองแพลเซนเทีย รัฐนิวฟันด์แลนด์และแลบราดอร์ ประเทศแคนาดา เป็นธิดาของมักซีมีเลียน คาร์ล โทมาเซลลี (Maximilian Karl Tomaselli) ชาวซาลซ์บูร์ก กับโจซิแอน เพรสเชซ (Josiane Preschez)
ซิลเวนาสำเร็จการศึกษาจากประเทศแคนาดาและอังกฤษ
สมรส
ซิลเวนาสมรสครั้งแรกกับจอห์น พอล โจนส์ เมื่อวันที่ 25 ธันวาคม พ.ศ. 2520 ที่เมืองแวนคูเวอร์ ประเทศแคนาดา แล้วหย่าใน พ.ศ. 2524 โดยไม่มีบุตรด้วยกัน ต่อมาเธอสมรสหนที่สองกับจอร์จ วินด์เซอร์ เอิร์ลแห่งเซนต์แอนดรูส์ เมื่อวันที่ 9 มกราคม พ.ศ. 2531 ที่เมืองลีธ ประเทศสกอตแลนด์ ทั้งคู่มีบุตรสามคน คือ
ส่วนตัวเธอนับถือศาสนาคริสต์นิกายโรมันคาทอลิก และไม่ยอมทิ้งความเชื่อหลังการสมรสกับสามีที่นับถือนิกายอังกฤษ ซึ่งไม่มีผลต่อสิทธิในการสืบราชสันตติวงศ์ของเอิร์ลแห่งเซนต์แอนดรูส์ แต่ในเวลาต่อมาเอ็ดเวิร์ดและเลดีมารีนา บุตรสองคนแรกของเธอได้เข้ารีตนิกายโรมันคาทอลิกตามเธอใน พ.ศ. 2546 และ พ.ศ. 2551 ตามลำดับ ถือเป็นการละเมิดพระราชบัญญัติว่าด้วยการสืบราชสันตติวงศ์แห่งสหราชอาณาจักร ส่งผลทั้งสองจึงถูกถอนชื่อออกจากการเป็นรัชทายาท มีเพียงเลดีอาเมเลียเพียงคนเดียวที่ยังอยู่ในลำดับการสืบราชสันตติวงศ์
การทำงานด้านวิชาการ
ซิลเวนารับปริญญาศิลปศาสตรบัณฑิตจากมหาวิทยาลัยบริติชโคลัมเบีย และศิลปศาสตรมหาบัณฑิตจากมหาวิทยาลัยยอร์ก, มหาวิทยาลัยออนแทริโอ และมหาวิทยาลัยเคมบริดจ์เมื่อ พ.ศ. 2547 เธอมีเชี่ยวชาญด้านทฤษฎีการเมืองฝรั่งเศสและอังกฤษช่วงศตวรรษที่ 18 โดยเฉพาะความเป็นผู้หญิง รวมทั้งมีงานเขียนเกี่ยวกับจอห์น ล็อก, ฌ็อง-ฌัก รูโซ, เดวิด ฮิวม์, แมรี โวลสโตนคราฟต์ และจอห์น สจวร์ต มิลล์ เธอสอนวิชาประวัติศาสตร์ทฤษฎีการเมืองและเป็นผู้บรรยายของคณะประวัติศาสตร์ โดยเฉพาะด้านสังคมและรัฐศาสตร์
เธอเป็นสมาชิกผู้ก่อตั้งศูนย์ยุโรป เรื่องปรัชญาเกี่ยวกับเพศสภาพ (Philosophy of Gender) เมืองซีเกิน ประเทศเยอรมนี ปัจจุบันดำรงตำแหน่งเป็นผู้อำนวยการการศึกษาประวัติศาสตร์ส่วนที่ 1 สังคมและรัฐศาสตร์ วิทยาลัยเซนต์จอนส์แห่งมหาวิทยาลัยเคมบริดจ์ และเป็นอาจารย์พิเศษแก่นักศึกษาวิทยาศาสตร์ธรรมชาติในวิทยาลัยเซนต์จอนส์
ซิลเวนาได้รับการเลือกตั้งให้เป็นนักวิชาการของราชสมาคมประวัติศาสตร์ (Royal Historical Society)
สโมสรฟุตบอลนครราชสีมา มาสด้า ในฤดูกาล 2557
การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2557 เป็นการเข้าเล่นในไทยลีกดิวิชัน 1
ตารางคะแนน
{|class="wikitable" style="text-align:center;" ! อันดับ || ทีม || แข่ง || ชนะ || เสมอ || แพ้ || ได้ || เสีย || +/- || แต้ม
เลดีเกรย์
ประวัติ
ทไวนิงส์ปรุงแต่งชาเลดีเกรย์ขึ้นในปี ค.ศ.1990 เพื่อตีตลาดกลุ่มประเทศนอร์ดิก เนื่องจากชาเอิร์ลเกรย์มีรสชาติที่เข้มข้นจึงมีการปรุงชาสูตรใหม่ขึ้นที่มีรสชาติอ่อนกว่ารวมทั้งมีการผสมผิวเลมอนและผิวส้มลงไป ทำให้มีกลิ่นของส้มออกมาเวลาดื่ม
F
F (ตัวใหญ่:F ตัวเล็ก:f) เป็นอักษรละติน ลำดับที่ 6
เลดีเกรย์
ประวัติ
เลดีเกรย์เริ่มจำหน่ายที่ประเทศนอร์เวย์เป็นประเทศแรกในปี ค.ศ.1994 และเริ่มจำหน่ายในสหราชอาณาจักรเมื่อปี ค.ศ.1996
ระบบแอล
ระบบ L (L-system) หรือ ระบบลินเดินไมเยอร์ (Lindenmayer system) เป็นวิธีการสร้างรูปชนิดหนึ่ง ซึ่งคิดค้นขึ้นในปี 1968 โดยอริสติด ลินเดินไมเยอร์ (Aristid Lindenmayer) นักพฤกษศาสตร์ชาวฮังการี ระบบ L นิยมใช้ในการสร้างแบบจำลองพืช และสิ่งมีชีวิตอื่นๆ รวมไปถึงอะไรที่มีลักษณะคล้ายๆกัน
ตัวอย่างกราฟิกที่สร้างขึ้นโดยใช้ระบบ L
เส้นโค้งค็อค：
ไลเคน หรือ พืชไม่มีท่อลำเลียง：
กีฬาเรือพายในโอลิมปิกฤดูร้อน 2020
การแข่งขันกีฬาเรือพายในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 24 - 31 กรกฎาคม ค.ศ. 2021 ณ สวนป่าริมอ่าวโตเกียว
เงารักลวงใจ
เงารักลวงใจ เป็นละครโทรทัศน์ไทยในปี พ.ศ. 2553 ที่สร้างจากบทประพันธ์ของพรดี ซึ่งเป็นนามปากกาของณัฐิยา ศิรกรวิไล นักเขียนบทละครโทรทัศน์ชื่อดัง บทละครโทรทัศน์โดย จิรัฏฐ์ นิรดา ดำเนินการผลิตโดยบริษัท เมคเกอร์วาย กรุ๊ป จำกัด โดย ยศสินี ณ นคร จากการกำกับของกฤษณ์ ศุกระมงคล นำแสดงโดยปริญ สุภารัตน์, ณัฐวรา วงศ์วาสนา, ณเดชน์ คูกิมิยะ และสุมณทิพย์ เหลืองอุทัย ออกอากาศทางสถานีวิทยุโทรทัศน์ไทยทีวีสีช่อง 3 ทุกวันศุกร์-อาทิตย์ เวลา 20.15 น. ออกอากาศตอนแรกเมื่อวันศุกร์ที่ 23 เมษายน พ.ศ. 2553 และออกอากาศตอนสุดท้ายเมื่อวันศุกร์ที่ 21 พฤษภาคม พ.ศ. 2553
ต่อมาในเดือนตุลาคม​ พ.ศ. 2565 ทางช่อง 3​ ได้นำละครเรื่อง เงารักลวงใจ รีเมคใหม่พร้อมฟิตติ้งและเปลี่ยนชื่อเรื่องเป็น "กลเกมรัก" ดำเนินการผลิตโดย​ บริษัท ฟูจิแมน จำกัด ผู้จัดและกำกับโดย ศุทธสิทธิ์ เดชอินทรนารักษ์​ นำแสดงโดย ภาณุวัฒน์ เปรมมณีนันท์, รัญชน์รวี เอื้อกูลวราวัตร,​ กิตติภณ ทิพยทยารัตน์ และเดนิส เจลีลชา คัปปุน กลเกมรักได้ถ่ายทำคิวสุดท้ายเมื่อวันที่​ 5 เมษายน 2566​ ต่อมามีการถือฤกษ์ดีบวงสรวงเมื่อวันที่​ 10​ สิงหาคม​ ​​2566 รวมทีมนักแสดง “กลเกมรัก”ณ เรือนพระปัณณวิชญ์ อาจารย์เชียง
ทิลมัน รีเมินชไนเดอร์
ทิลมัน รีเมินชไนเดอร์ (Tilman Riemenschneider; ราว ค.ศ. 1460 – 7 กรกฎาคม ค.ศ. 1531) เป็นประติมากรและช่างสลักไม้คนสำคัญชาวเยอรมัน ที่ทำงานอยู่ที่เวือทซ์บวร์ค ตั้งแต่ปี ค.ศ. 1483 รีเมินชไนเดอร์เป็นประติมากรผู้มีความสามารถระหว่างสมัยคาบเกี่ยวระหว่างสมัยกอทิกและสมัยฟื้นฟูศิลปวิทยา
ประวัติ
ทิลมัน รีเมินชไนเดอร์เกิดราวระหว่างปี ค.ศ. 1445 ถึงปี ค.ศ. 1462 ที่ไฮล์บัด ไฮลีเกนสตัดท์ในรัฐทือริงเงินในประเทศเยอรมนีปัจจุบัน เมื่อรีเมินชไนเดอร์อายุได้ห้าขวบบิดาก็ถูกยึดทรัพย์เพราะเข้าไปพัวพันกับความขัดแย้งทางการเมืองอันรุนแรง ครอบครัวต้องออกจากไฮลิเกนชตัท ไปตั้งหลักแหล่งอยู่ที่โอสเตอโรดเดออัมฮาร์ซ (Osterode am Harz) บิดาของทิลมันได้รับหน้าที่ใหม่เป็นมาสเตอร์ของโรงกษาปณ์ซึ่งเป็นตำแหน่งดีสำหรับยุคนั้น ทิลมันจึงเติบโตขึ้นที่นั่น
กล่าวกันว่ารีเมินชไนเดอร์เดินทางไปเวือทซ์บวร์คครั้งแรกเมื่ออายุได้ 18 ปีเพื่อไปเยี่ยมลุงผู้เป็นนายทะเบียนและที่ปรึกษาทางการเงินของบิชอปแห่งเวือทซ์บวร์ค แต่ก็ไม่ได้ไปพำนักอยู่นาน ราวปี ค.ศ. 1473 รีเมินชไนเดอร์ก็เริ่มการศึกษาและฝึกงานในด้านการประติมากรรมและการแกะสลักไม้ในบริเวณชวาเบียและตอนเหนือของแม่น้ำไรน์ ที่อาจจะเป็นที่สตราสบวร์ก และ อุล์มก็เป็นได้ ขณะสมาคมช่างสลักระบุว่าผู้ที่จะได้รับประกาศนียบัตรได้ต้องผ่านการศึกษาเล่าเรียนเดินทางไปหาประสบการณ์กับห้องช่างต่างๆ แต่นอกไปจากนั้นแล้วก็ไม่มีอะไรที่เป็นที่ทราบมากนักเกี่ยวกับชีวิตเบื้องต้นนอกไปจากว่าทิลมันอาจจะได้เห็นงานของมาร์ติน เชินเกาเออร์ ที่เชินเกาเออร์ใช้เป็นตัวอย่างในการสร้างงานสลักทองแดงต่อมา
ในปี ค.ศ. 1483 รีเมินชไนเดอร์ก็ไปตั้งหลักแหล่งอยู่ที่เวือทซ์บวร์คและเมื่อวันที่ 7 ธันวาคม ค.ศ. 1483 ก็ได้เข้าเป็นสมาชิกในฐานะผู้ช่วยจิตรกรของสมาคมเซนต์ลูคสำหรับจิตรกร, ประติมากร และ ช่างแก้ว เมื่อวันที่ 28 กุมภาพันธ์ ค.ศ. 1485 ทิลมันก็สมรสกับอันนา ชมิดท์แม่หม้ายของช่างทองกับลูกชายสามคน การแต่งงานครั้งนี้ไม่แต่จะรีเมินชไนเดอร์มีฐานะดีขึ้นแต่ยังทำให้เปลี่ยนฐานะจากการเป็นช่างฝึกหัดเป็นช่างเต็มตัวด้วย (master craftsman) หลังจากแต่งงานกันได้สิบปีอันนาก็เสียชีวิตทิ้งทิลมัลไว้กับลูกสาวคนหนึ่ง จากนั้นทิลมันก็แต่งงานอีกสามครั้ง ในขณะเดียวกันกับที่สร้างและขยายกิจการทางงานศิลปะของตนเอง งานชิ้นแรกที่สุดที่ทราบเป็นงานสลักหินสำหรับหลุมศพของเอเบอร์ฮาร์ด ฟอน กรุมบาคที่โบสถ์ประจำท้องถิ่นที่ริมพาร์ ซึ่งอาจจะเป็นงานประเภทที่รับทำก่อนที่จะมาได้งานชิ้นใหญ่กับคริสต์ศาสนสถาน ทิลมันเริ่มได้รับงานหลายชิ้นจากเทศบาลเมืองเวือทซ์บวร์คและเมืองใกล้เคียง งานชิ้นใหญ่ชิ้นแรกที่เชื่อกันว่าเป็นงานของทิลมันคืองานฉากแท่นบูชาที่โบสถ์นักบุญยากอบที่เมืองโรเตนบวร์กอบเดอร์เทาเบอร์ที่บรรยายในหนังสือท่องเที่ยวว่าแกะสลักราวปี ค.ศ. 1490 แต่เมื่อเปรียบลักษณะกับงานอื่นแล้วก็ดูจะเป็นงานที่ยังไม่สมบูรณ์เต็มที่ ที่ทำให้สันนิษฐานว่าอาจจะเป็นงานที่ทำขึ้นก่อนหน้านั้น ในปี ค.ศ. 1490 เทศาภิบาลเมืองมึนเนอร์ชตัดท์ก็สั่งฉากแท่นบูชาแมรีแม็กดาเลนสำหรับโบสถ์ประจำเมืองที่รวมทั้งการแกะนักบุญมารีย์ชาวมักดาลา]กับทูตสวรรค์หกองค์ ในปีต่อมา ค.ศ. 1491 เทศาภิบาลเมืองเวือทซ์บวร์คก็สั่งงานแกะสลักขนาดเท่าคนจริงจากหินเป็นรูป[[อาดัมกับเอวาสำหรับประตูทางเข้าด้านใต้ของโบสถ์มาเรียคาเพลเลอที่เป็นโบสถ์ของเทศาภิบาลเมือง [[Image:Tilman_Riemenschneider_Barbara-1.jpg|thumb|left|“นักบุญบาร์บารา” [[Bayerisches Nationalmuseum|พิพิธภัณฑ์แห่งชาติแห่งบาวาเรีย]]]] หลังจากอันนาภรรยาคนแรกเสียชีวิตในปี ค.ศ. 1494 แล้วทิลมันก็แต่งงานเป็นครั้งที่สองในปี ค.ศ. 1497 ครั้งนี้มีลูกสาวสองคนและลูกชายสามคน และดูเหมือนว่าลูกแต่ละคนจะมีพรสวรรค์เช่นพ่อ หลังจากการเสียชีวิตของอันนาไม่นานทิลมันก็แกะสลักรูปแม่พระและพระกุมารที่อยู่ที่โบสถ์นักบุญแบร์นาร์ดในเวือทซ์บวร์คในปี ค.ศ. 1495 ที่นักเขียนแฮร์มัน เฮสเสบรรยายว่า:
''“สายพระเนตรที่ทรงทอดลงมาอันเหมือนฝันที่จากตู้กระจก ดูเหมือนว่าจะทรงมองห่างไกลออกไปจากโลกนี้นัก... ความสง่างามอ่อนช้อยและความโดดเด่นของพระองค์์เป็นสิ่งที่เด่นชัดว่าทรงอยู่เหนือมวลมนุษย์ในปัจจุบันทั้งสิ้น”''
เมื่อมาถึงราว ค.ศ. 1500 ทิลมันก็เป็นช่างฝีมือผู้มีชื่อเสียงเป็นที่รู้จักและมีฐานะดีของเวิร์ซบวร์ก ไม่แต่ว่าจะเป็นเจ้าของบ้านหลายหลังแต่ยังเป็นเจ้าของที่ดินและมีไร่องุ่นเป็นของตนเองด้วย ห้องแกะสลักของทิลมันมีชื่อเสียงจนสามารถมีช่างฝึกงานแกะไม้และเขียนภาพได้ถึงสี่สิบคน ในเดือนพฤศจิกายนปี ค.ศ. 1504 รีเมินชไนเดอร์เองก็ได้รับตำแหน่งเป็นเทศาภิบาลเมืองของเวือทซ์บวร์ค และดำรงตำแหน่งอยู่ยี่สิบปี ตำแหน่งที่ได้รับนอกจากจะทำให้มีหน้ามีตาแล้วก็ยังทำให้ได้รับงานชิ้นใหญ่ที่มีราคาดีด้วย ระหว่างปี ค.ศ. 1520 ถึงปี ค.ศ. 1524 ทิลมันถึงกับได้เป็นนายกเทศมนตรีของเวือทซ์บวร์คเอง
ระหว่างสงครามชาวนาเทศบาลเมืองเวือทซ์บวร์คก็เข้าเป็นฝักฝ่ายกับชาวนาที่ก่อการปฏิวัติไปทั่วเยอรมนี และหันมาเป็นปฏิปักษ์ต่อคอนราด ฟอน ทุงเงิน บิชอปแห่งเวือทซ์บวร์คผู้ที่ประทับอยู่บนป้อมมาเรียนแบร์กเหนือตัวเมือง เมื่อวันที่ 4 มิถุนายน ค.ศ. 1525 กองทัพฝ่ายชาวนาก็ถูกทำลายอย่างย่อยยับโดยกองทัพของฝ่ายบิชอป ที่ทำให้มีผู้เสียชีวิตราว 8,000 คนนอกเมืองเวิร์ซบวร์ก หลังจากที่เวิร์ซบวร์กยอมแพ้ คณะเทศาภิบาลเมืองที่รวมทั้งรีเมินชไนเดอร์ก็ถูกจับเข้าคุกและทรมานในมาเรียนแบร์ก ตามตำนานที่กล่าวขานกันเล่าว่าระหว่างการทรมาน เจ้าหน้าที่ก็หักมือทั้งสองข้างของทิลมันซึ่งเป็นการทำให้หมดอาชีพ หลังจากนั้นอีกสองเดือนคณะเทศาภิบาลเมืองก็ได้รับการปล่อยตัว แต่ทรัพย์สมบัติของทิลมันถูกยึดไปหมดและหลังจากนั้นก็ไม่ได้รับงานชิ้นใหญ่อีกจนกระทั่งเสียชีวิตในปี ค.ศ. 1531 ที่เวือทซ์บวร์ค ลูกชายจอร์จจากการแต่งงานครั้งที่สองจึงดำเนินงานห้องสลักต่อไปหลังจากนั้น
ศิลปะ
งานประติมากรรมและงานแกะสลักไม้ของทิลมัน รีเมินชไนเดอร์เป็นงานของปลายยุคกอทิกและต้นสมัยฟื้นฟูศิลปวิทยา แต่งานในบั้นปลายเริ่มแสดงลักษณะที่เรียกว่าจริตนิยม ลักษณะงานของทิลมันคืองานที่เป็นงานแสดงพลังอารมณ์บนใบหน้าของรูปสลักที่มักจะแสดงอารมณ์หมกมุ่นในความคิดอันลึกซึ้งเช่นที่เห็นในรูปแกะสลักเหมือนตนเอง และเป็นงานที่เต็มไปด้วยรายละเอียดที่รวมไปถึงรอยพับรอบพริ้วของเสื้อผ้าของตัวแบบ การเน้นอารมณ์ภายในของตัวแบบเป็นสิ่งที่ทำให้งานของรีเมินชไนเดอร์ต่างจากงานของศิลปินผู้อื่นก่อนหน้านั้น ซอเรน เมลิเคียน นักวิพากษ์ศิลป์เปรียบงานชิ้นที่ดีที่สุดเช่นพระแม่มารีในภาพการประกาศของเทพว่าเป็นงานที่ดีเด่นเท่าเทียมกับจิตรกรรมสีน้ำมันของอัลเบรชท์ ดือเรอร์ เคนเนท คลาก นักประวัติศาสตร์ศิลป์มีความเห็นว่างานของรีเมินชไนเดอร์เป็นงานที่แสดงถึงความศรัทธาส่วนตัวในคริสต์ศาสนาของชาวเยอรมันในปลายคริสต์ศตวรรษที่ 15 และเป็นสัญญาณของการปฏิรูปศาสนาที่ตามมา ในบรรดาผู้ได้รับอิทธิพลจากทิลมันก็ได้แก่ปีเตอร์ บรูเออร์ และ ฟิลิปป์ คอค
งานสำคัญ
งานสะสมกลุ่มใหญ่ที่สุด 81 ตั้งแสดงอยู่ที่พิพิธภัณฑ์ไมน์แฟรงคิชเชสในป้อมมาเรียนแบร์กเหนือตัวเมืองเวือทซ์บวร์ค
โกรเวอร์ คลีฟแลนด์
สตีเฟน โกรเวอร์ คลีฟแลนด์ (Stephen Grover Cleveland) (18 มีนาคม 1837 -- 24 มิถุนายน 1908) เป็นประธานาธิบดีสหรัฐคนที่ 22 และ 24 เป็นประธานาธิบดีคนเดียวที่ดำรงตำแหน่งใน 2 วาระไม่ติดต่อกัน (ค.ศ. 1885–1889 และ 1893–1897) เขาชนะผลการเลือกตั้งประธานาธิบดีรวม 2 ครั้ง คือในปี ค.ศ. 1884 และ 1892 แต่พ่ายแพ้การเลือกตั้งในปี ค.ศ. 1888(แต่ชนะ Popular Vote) ซึ่งเป็นตัวแทนพรรคเดโมแครตเพียงคนเดียวที่ได้รับเลือกเป็นประธานาธิบดีในยุคที่รีพับลิกันครอบครองการเมืองอย่างยาวนานระหว่างปี 1860 ถึง 1912
18371908
วิกิแมเปีย
วิกิแมเปีย (Wikimapia) เป็นโครงการสารานุกรมออนไลน์ทางภูมิศาสตร์ โครงการนี้มีแผนที่เชิงโต้ตอบ "ที่คลิกได้" ซึ่งใช้กูเกิล แผนที่กับระบบทางภูมิศาสตร์ที่อิงจากวิกิ
เว็บไซต์วิกิแมเปียผลิตโดย Alexandre Koriakine และ Evgeniy Saveliev ในเดือนพฤษภาคม ค.ศ. 2006 ข้อมูลเมื่อเดือนพฤศจิกายน ค.ศ. 2017 มีการรวบรวมข้อมูลต่าง ๆ ทั้งจากผู้ใช้ที่ลงทะเบียนและไม่ได้ลงทะเบียนที่น้อยกว่า 28,000,000 อย่าง และทั้งหมดเผยแพร่ภายใต้สัญญาอนุญาตครีเอทีฟคอมมอนส์ ถึงแม้ว่าชื่อโครงการทำให้นึกถึงวิกิพีเดีย และผู้สร้างก็นำปรัชญา"วิกิ"บางส่วนมาใช้ด้วย เว็บนี้ไม่ได้เป็นส่วนหนึ่งของมูลนิธิวิกิมีเดีย งานวิจัยใน ค.ศ. 2017 ระบุว่าเว็บไซต์นี้ได้รับความนิยมน้อยลง
สถานะปัจจุบัน
ข้อมูลในวิกิเมเปีย สามารถเชื่อมโยงกับกูเกิลเอิร์ธได้ โดยผู้ใช้กูเกิลเอิร์ธ เวอร์ชันล่าสุด (Release 4 beta) ที่โหลด Wikimapia data layer for Google Earth จะเรียกใช้งานข้อมูลที่บันทึกในวิกิเมเปียได้
จนถึงปัจจุบัน วิกิแมเปีย ยังไม่มีนโยบายที่ชัดเจน เกี่ยวกับลิขสิทธิ์ของข้อมูล ยังไม่มีการระบุสัญญาอนุญาต และซอฟต์แวร์ของเซิร์ฟเวอร์ที่ไม่ได้เป็นซอฟต์แวร์เสรี ทำให้มีเสียงวิพากษ์วิจารณ์ว่าอาจมีการนำไปใช้ในเชิงธุรกิจ และมีการต่อต้านในวิกิพีเดียบางภาษา ส่งผลให้บทความ Wikimapia ในภาษาเนเธอร์แลนด์ และภาษาเยอรมัน ถูกผู้ดูแลลบทิ้ง
คุณแม่วัยใสเดอะซีรีส์
คุณแม่วัยใส เป็นละครชุดในโครงการพิเศษของแอปพลิเคชัน ไลน์ทีวี อันเป็นความร่วมมือพิเศษระหว่าง บริษัท ไลน์ คอมพานี (ประเทศไทย) จำกัด จีเอ็มเอ็มทีวี และ ยูนิเซฟ ประเทศไทย โดยมีเค้าโครงเรื่องมาจากการ์ตูนชื่อเดียวกัน โดย พีรพัชร เลขกุล หรือนามปากกา theterm ที่นำเสนอให้อ่านบนแอปพลิเคชัน ไลน์เว็บตูน และได้กระแสตอบรับที่แรงตั้งแต่ตอนแรกจนถึงตอนสุดท้าย เป็นเรื่องราวชีวิตท้องก่อนวัยอันควรของ ฟ้า ที่ต้องเผชิญปัญหาทางสังคมและหลีกหนีไปใช้ชีวิตอุ้มท้องตามลำพังในกรุงเทพมหานครกว่า 9 เดือน โดยมีรูมเมทข้างห้อง และพยาบาลแผนกสูตินารีเวชคอยเป็นพี่เลี้ยงดูแลตลอดเวลา ออกอากาศให้ชมทุกวันเสาร์เวลา 19.00 น. ทางแอปพลิเคชัน ไลน์ทีวี เริ่มตอนแรก วันเสาร์ที่ 19 สิงหาคม พ.ศ. 2560-7 ตุลาคม พ.ศ. 2560 และช่องวัน เริ่มตอนแรก วันจันทร์ที่ 19 กุมภาพันธ์ พ.ศ. 2561-9 เมษายน พ.ศ. 2561
การผลิต
โครงการคุณแม่วัยใส เป็นหนึ่งโครงการพิเศษที่ทางจีเอ็มเอ็มทีวีได้รับข้อเสนอมาจาก ไลน์ คอมพานี (ประเทศไทย) หลังจากที่จีเอ็มเอ็มทีวีได้ย้ายนำละครชุด และรายการต่าง ๆ ไปออกอากาศย้อนหลังทางแอปพลิเคชันไลน์ทีวี และได้รับยอดชมที่สูงเป็นประวัติการณ์ ไลน์ ประเทศไทย จึงเปิดโอกาสให้จีเอ็มเอ็มทีวีเข้ามาทำคอนเทนต์พิเศษสำหรับไลน์ทีวีโดยเฉพาะ ซึ่งจีเอ็มเอ็มทีวีได้นำเอาการ์ตูนในแอปพลิเคชันไลน์เว็บตูนเรื่อง คุณแม่วัยใส มาทำเป็นละครชุดเพื่อสะท้อนสังคมและแสดงให้เห็นว่าคนที่คิดแบบฟ้าในเรื่องก็มีตัวตนอยู่จริง โดยละครชุดดังกล่าวเปิดตัวอย่างเป็นทางการครั้งแรกในงาน "GMMTV 6NATURES+ ซีรีส์มีลายเซ็น คอนเทนต์มีลายมือ" เมื่อวันพฤหัสบดีที่ 2 มีนาคม พ.ศ. 2560 ที่ศูนย์การค้าโชว์ดีซี กรุงเทพ
เรื่องย่อ
ช่วงใกล้สอบสุดท้าย ฟ้า นักเรียนมัธยมปลายปีที่ 6 ตั้งท้อง!! เธอจึงตัดสินใจหนี! หนีไปจากทุกคนรอบข้าง ทั้งพ่อแม่ เพื่อน รวมถึง เมฆ แฟนหนุ่มของเธอ เพื่อไปหาวิธีรับมือกับสิ่งที่เกิดขึ้นเพียงลำพัง เธอจึงตัดสินใจไปอยู่ที่กรุงเทพฯ และตลอดหลายเดือนที่กรุงเทพฯ เด็กสาววัยรุ่นวัย 18 ปี ก็ได้เผชิญเรื่องราวต่างๆมากมายระหว่างการอุ้มท้อง ได้เจอ เจน รูมเมทสายติสท์ และ นพ พยาบาลแสนใจดี และจากเด็กนักเรียนวัยใสมัธยมปลายในตอนนั้น...สู่บทเรียนของความเป็นแม่ในวันนี้ เธอจะรับมือและผ่านเรื่องนี้ไปได้อย่างไร?
นักแสดงนำ
เด็กผู้หญิงอายุ 18 ปี น่ารัก สดใส มองโลกในแง่ดี เป็นที่รักของพ่อแม่ ภายนอกเธอดูเหมือนจะอ่อนโยน แต่จริง ๆ แล้ว เธอค่อนข้างมีความคิดเป็นของตัวเอง และที่สำคัญเธอมักจะรักคนอื่นมากกว่าตัวเองเสมอ เด็กหนุ่มวัยมัธยม หน้าตาดี เรียนเก่ง ขี้เล่น โดดเด่นเรื่องกีฬา เค้าเป็นคนที่อยู่ในกฎระเบียบอันเข้มงวดของแม่แทบจะตลอดเวลา แต่ถึงอย่างนั้น เมฆก็ยังเป็นเหมือนเด็กวัยรุ่นทั่วไปที่ยังขาดความรับผิดชอบอยู่บ้าง และยังมีความสับสนในชีวิตอยู่ไม่น้อย จนกระทั่งวันที่เค้าต้องกลายมาเป็นพ่อคน ก็ทำให้เมฆเปลี่ยนไป กลายเป็นมีความรับผิดชอบมากขึ้น กล้าตัดสินใจ และแก้ปัญหาด้วยตัวเอง ช่างสักสาวห้าวร่วมคอนโดกับฟ้า แม้ภายนอกเจนอาจจะดูเป็นคนแข็งกระด้าง แต่กับฟ้าแล้ว เจนก็มักจะมีความอ่อนโยน คอยเป็นที่ปรึกษา ปกป้องดูแลฟ้าอยู่ตลอด เรียกได้ว่าแม้จะหนักหนาแค่ไหน พี่เจนก็เอาอยู่ พยาบาลสาวผู้ที่เอ็นดูฟ้าเหมือนน้องสาว และคอยที่จะดูแลช่วยเหลือฟ้าอยู่เสมอ นพเป็นพยาบาลที่มีความโอบอ้อมอารีและอ่อนโยนต่อคนรอบข้าง ยกเว้นก็แต่เจน สาวห้าวที่มารู้จักกันเพราะฟ้า เรียกได้ว่าเจอกันที่ไร จะต้องมีเรื่องให้ต่อปากกันทุกที
นักแสดงสมทบ
เพื่อนสนิทของฟ้า มดเป็นคนแรกที่ได้รู้ว่าฟ้าท้อง มดไม่เห็นด้วยที่ฟ้าจะเก็บเด็กไว้
นักแสดงรับเชิญ
สายรุ้ง ลูกสาวของเมฆและฟ้าที่อยู่ในวัยทารก
สุธิตา ชนะชัยสุวรรณ
ประวัติ
สุธิตาเกิดเมื่อวันที่ 28 มกราคม พ.ศ. 2541 ที่กรุงเทพมหานคร สำเร็จการศึกษาระดับมัธยมศึกษาจากโรงเรียนสามเสนวิทยาลัย จากนั้นจึงเข้าศึกษาต่อในระดับปริญญาตรีที่คณะเศรษฐศาสตร์ มหาวิทยาลัยธรรมศาสตร์ (ภาคภาษาอังกฤษ) เธอร้องเพลงมาตั้งแต่สมัยอนุบาล พอชั้นมัธยมก็ร่วมประกวดร้องเพลงอีกหลายที่ จนเข้าประกวดเดอะวอยซ์ ซีซั่น 3 และคว้าตำแหน่งรองชนะเลิศ
ภาษาโวลอฟ
ภาษาโวลอฟ (โวลอฟ: Wolof làkk) เป็นภาษาของชาวโวลอฟ ใช้ในเซเนกัล, แกมเบีย และมอริเตเนีย ภาษาที่ใกล้ชิดคือ Serer และภาษาฟูลา ภาษาโวลอฟอยู่ในตระกูลภาษาไนเจอร์-คองโก
อักษร
ภาษาโวลอฟใช้อักษรละติน
สถานีสะพานใหม่
สถานีสะพานใหม่ (Saphan Mai Station, รหัส N20) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร ในพื้นที่แขวงอนุสาวรีย์ เขตบางเขน และแขวงคลองถนน เขตสายไหม กรุงเทพมหานคร เป็นสถานีแรกที่เข้าสู่พื้นที่ของกองทัพอากาศและท่าอากาศยานดอนเมืองฝั่งถนนพหลโยธิน เปิดให้บริการเมื่อวันที่ 16 ธันวาคม พ.ศ. 2563
ที่ตั้ง
สถานีสะพานใหม่ ในอดีตเคยถูกกำหนดให้เป็นสถานีปลายทางของโครงการรถไฟฟ้าสายสีเขียว ช่วงหมอชิต-สะพานใหม่ ตามมติคณะรัฐมนตรีในคราวประชุมเมื่อวันที่ 27 พฤศจิกายน พ.ศ. 2551 เห็นชอบให้ รฟม. ดำเนินการก่อสร้างงานโครงการรถไฟฟ้าสายสีเขียว ช่วงหมอชิต–สะพานใหม่ และช่วงแบริ่ง–สมุทรปราการ รวมเป็นระยะทางประมาณ 25 กิโลเมตร โดยมีศูนย์ซ่อมบำรุงอยู่ด้านทิศใต้ของท่าอากาศยานดอนเมือง ต่อมาคณะรัฐมนตรีในคราวประชุมเมื่อวันที่ 9 มีนาคม พ.ศ. 2553 ได้รับทราบผลการประชุมคณะกรรมการจัดระบบการจราจรทางบก (คจร.) ในคราวประชุมครั้งที่ 1/2553 เมื่อวันที่ 8 กุมภาพันธ์ 2553 ที่มีมติเห็นชอบในหลักการของการต่อขยายโครงการรถไฟฟ้าสายสีเขียว จากช่วงหมอชิต-สะพานใหม่ เป็น หมอชิต-สะพานใหม่-คูคต และยกเลิกศูนย์ซ่อมบำรุง บริเวณด้านทิศใต้ของสนามบินดอนเมือง โดยให้มีศูนย์ซ่อมบำรุงบริเวณตำบลคูคตแทน
รูปแบบของสถานี
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก
ประกอบด้วยทางขึ้น-ลงปกติ และทางเดินใต้รางรถไฟฟ้าได้แก่
การเชื่อมต่อรถโดยสารประจำทาง
ถนนพหลโยธิน รถขสมก. สาย 34 39 114 185 503 520 522 543 รถเอกชน สาย 1-4 (39 ทางสั้น) 1-5 (39 ทางยาว) 356 รถทอ. มินิบัส สาย 34 สองแถวสาย 1009 1096
โรงเรียนสตรีวิทยา 2
โรงเรียนสตรีวิทยา ๒ ในพระราชูปถัมภ์สมเด็จพระศรีนครินทราบรมราชชนนี (อักษรย่อ: ส.ว.๒) เป็นโรงเรียนมัธยมศึกษาขนาดใหญ่พิเศษประเภทสหศึกษา และเป็นส่วนราชการ สังกัดสำนักงานเขตพื้นที่การศึกษากรุงเทพมหานคร เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ
โรงเรียนสตรีวิทยา ๒ ในพระราชูปถัมภ์สมเด็จพระศรีนครินทราบรมราชชนนี ก่อตั้งขึ้นใน พ.ศ. 2516 โดยการริเริ่มของคุณหญิงบุญเจือ ไชยภัฏ ผู้อำนวยการโรงเรียนสตรีวิทยาในขณะนั้น บนที่ดิน 3 ส่วน คือ 1. ที่ดินจำนวน 24 ไร่ 77 ตารางวา ซึ่งหลง ไว้สาลี น้อมเกล้าฯ บริจาคแด่สมเด็จพระศรีนคริทราบรมราชชนนี 2. ที่ดินจำนวน 19 ไร่ 3 งาน 19 ตารางวา ซึ่งสุ่น พานิชเฮง โอนให้แก่กรมสามัญศึกษา และ 3. ที่ดินจำนวน 36 ไร่ ของมูลนิธิโรงพยาบาลสงฆ์ซึ่งท่านผู้หญิงบุญเจือขอเช่า
สภาพของโรงเรียนเมื่อแรกก่อตั้ง เป็นทุ่งนา ไม่มีถนนหรือทางเข้า ทำให้การก่อสร้างอาคารเรียนประสบความลำบาก แต่ก็สำเร็จลงในเวลา 1 ปีด้วยความร่วมมือร่วมแรงร่วมใจของบุคคลหลายฝ่ายทั้งคณะผู้บุกเบิก คณาจารย์ของโรงเรียนเอง และผู้นำชุมชนใกล้เคียง โดยสมหมาย เอมสมบัติ ผู้อำนวยการโรงเรียนคนแรกเป็นผู้ติดต่อนำไฟฟ้าเข้าสู่ชุมชนนี้
โรงเรียนสตรีวิทยา ๒ เปิดสอนอย่างเป็นทางการครั้งแรกเมื่อวันที่ 17 พฤษภาคม 2517 โดยอาศัยศาลาการเปรียญวัดสาครสุ่นประชาสรรค์เป็นที่เรียนชั่วคราว มีครู 13 คน และนักเรียน 277 คน เป็นระดับมัธยมศึกษาปีที่ 1 จำนวน 5 ห้องเรียน และปีที่ 4 จำนวน 2 ห้องเรียน เมื่อสร้างอาคารเรียนกลุ่มแรกเสร็จในปีถัดมา จึงรับนักเรียนเพิ่มเป็น 27 ห้องเรียน และได้เจริญเติบโตเรื่อยมาจนขยายการเรียนเต็มรูปแบบ เป็น 72 ห้องเรียนในปี พ.ศ. 2524
พ.ศ. 2535 กรมสามัญศึกษาเห็นว่าโรงเรียนสตรีวิทยา ๒ มีชื่อเสียงเป็นที่นิยมของผู้ปกครองมากขึ้น เห็นได้จากการที่ผู้ปกครองพากันส่งบุตรหลานมาเข้าเรียนเพิ่มขึ้น จนเกินกว่าที่โรงเรียนจะรับไว้ได้หมดทุกปี ประกอบกับโรงเรียนมีพื้นที่กว้างขวางถึง 80 ไร่ 45 ตารางวา สมควรใช้ที่ดินของโรงเรียนให้คุ้มค่าที่สุด กรมสามัญศึกษา กระทรวงศึกษาธิการ จึงประกาศจัดตั้งเป็น "โรงเรียนสตรีวิทยา ๒ มัธยมศึกษาตอนต้น" เมื่อวันที่ 25 มีนาคม 2537 ตั้งอยู่บนพื้นที่เดิมทางทิศเหนือของโรงเรียนสตรีวิทยา ๒ โดยให้รับเฉพาะระดับมัธยมศึกษาตอนต้น ส่วนโรงเรียนสตรีวิทยา ๒ นั้นจะรับเฉพาะนักเรียนระดับมัธยมศึกษาตอนปลาย จนกระทั่งได้กลับมารวมกันอีกครั้งใน พ.ศ. 2544
ปัจจุบัน โรงเรียนสตรีวิทยา ๒ จัดการเรียนการสอนระดับช่วงชั้นที่ 3-4 (ระดับมัธยมศึกษาตอนต้น ถึงระดับมัธยมศึกษาตอนปลาย) โดยเปิดทำการและมีพัฒนาการเรื่อยมา
กรณีพิพาทวง MAX Percussion Theatre
เมื่อวันที่ 23 มีนาคม 2557 เกิดกรณีสมาชิกของวงโยธวาทิตของโรงเรียนชื่อ MAX Percussion Theatre เดินทางไปขอยืมเงินจากตัน ภาสกรนที จำนวน 3,100,000 บาท เพื่อไปใช้ในการแข่งขัน WGI Percussion World Championship ที่ประเทศเนเธอร์แลนด์และสหรัฐอเมริกา ตามที่ได้รับจดหมายเชิญมาตั้งแต่ปี 2556 โดยอ้างว่าได้ส่งเรื่องไปยังสำนักงานคณะกรรมการการศึกษาขั้นพื้นฐานก่อนหน้านี้แต่ไม่ได้รับการตอบรับ ทั้งนี้นายสมเกียรติ บุญรอด ผู้ช่วยเลขาธิการคณะกรรมการการศึกษาขั้นพื้นฐานชี้แจงในเวลาต่อมาว่า จะนำเรื่องเสนอให้คณะรัฐมนตรี แต่ต้องคัดเลือกโรงเรียนและวงที่มีผลงาน (เป็นต้นว่า ได้รับรางวัลชนะเลิศการแข่งขันวงโยธวาทิตระดับประเทศของกรมพลศึกษา) เนื่องจากไม่สามารถสนับสนุนงบประมาณได้ทุกวง และจาตุรนต์ ฉายแสง รัฐมนตรีว่าการกระทรวงศึกษาธิการกล่าวถึงเรื่องดังกล่าวว่า การพิจารณาเป็นเรื่องของ สพฐ. โดยดูจากผลงานและการเปิดโอกาสให้โรงเรียนอื่น ๆ ได้รับการส่งเสริมด้วย ไม่ใช่หน้าที่ของกระทรวงเพราะจะเป็นการใช้ฝ่ายการเมืองมากำหนดการสนับสนุน
การขอยืมเงินครั้งนี้เป็นที่วิพากษ์วิจารณ์ถึงความไม่เหมาะสมอย่างกว้างขวาง โดยตัน ภาสกรนทีประกาศในเฟซบุ๊กส่วนตัวว่าไม่ต้องนำเงินมาคืน ส่วนชมรมครูอาวุโส สตรีวิทยา 2 แสดงความไม่เห็นด้วยกับกรณีดังกล่าว นอกจากนี้ในสังคมออนไลน์ยังมีการตั้งข้อสังเกตเป็นต้นว่า การแข่งขัน Marching World Class ที่ประเทศเนเธอร์แลนด์มีผู้เข้าแข่งขันเพียงทีมเดียว, วงโยธวาทิตของโรงเรียนมีสมาชิกจำนวนน้อยที่เป็นศิษย์ปัจจุบันที่สามารถขอรับการสนับสนุนงบประมาณได้ และกรณีสื่อบันทึกเสียงที่มีการอ้างว่าผู้อำนวยการโรงเรียนให้การสนับสนุนการขอยืมเงินดังกล่าวนี้
G
G เป็นอักษรลำดับที่ 7 ในอักษรละติน
รายชื่อทางแยกในเขตสัมพันธวงศ์
รายชื่อทางแยกในเขตสัมพันธวงศ์ เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ
กีฬากรีฑาในโอลิมปิกฤดูร้อน 1948
กีฬากรีฑาในโอลิมปิกฤดูร้อน 1948 จัดแข่งขันที่ลอนดอน ประเทศสหราชอาณาจักร แข่งขัน 33 ประเภท
ประเทศไลบีเรียในโอลิมปิกฤดูร้อน 2012
ประเทศไลบีเรีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
เรือดำน้ำโซเวียต เอส-194
เรือดำน้ำโซเวียต เอส-194 เป็นเรือดำน้ำของสหภาพโซเวียต ในชั้น โปรเจกต์ 613 หรือที่นาโตกำหนดรหัสเรียกขานว่า เรือดำน้ำชั้นวิสกี้ ซึ่งต่อขึ้นที่อู่ต่อเรือของโซเวียต ระหว่าง พ.ศ. 2492 - พ.ศ. 2501 เป็นจำนวน 236 ลำ ประจำการในกองทัพเรือโซเวียตระหว่างสงครามเย็น พัฒนามาจากเรืออู Type-XXI ของเยอรมนี ที่โซเวียตยึดได้ช่วงปลายสงครามโลกครั้งที่สอง
หลังสิ้นสุดสงครามเย็น กองทัพเรือโซเวียตปลดประจำการเรือในชั้นนี้ และแยกชิ้นส่วนขายเป็นเศษเหล็ก สำหรับเรือ S-194 ลำนี้ นาย Timo Wallin นักธุรกิจชาวสวีเดนได้ซื้อไว้ เปลี่ยนชื่อเป็น ยู-194 และปรับปรุงเป็นพิพิธภัณฑ์ลอยน้ำ และให้เช่าเป็นสถานที่จัดเลี้ยง  โดยถอดเครื่องยนต์และแบตเตอรี่ออก   จัดแสดงอยู่ที่พิพิธภัณฑ์เรือดำน้ำ เมือง Helsingborg ประเทศสวีเดน
ต่อมา นาย Wallin ได้ประกาศขายเรือลำนี้ในราคา 250,000 ยูโร และตกลงขายให้ เจษฎา เดชสกุลฤทธิ์ เจ้าของพิพิธภัณฑ์เจษฎา เทคนิค มิวเซียม เพื่อนำไปจัดแสดงที่พิพิธภัณฑ์แห่งใหม่ที่กำลังสร้างที่จังหวัดพระนครศรีอยุธยา มีพิธีส่งมอบเรือเมื่อวันที่ 19 มกราคม พ.ศ. 2550 และใช้เรือลากจูงมาประเทศไทย โดยมีกำหนดเปิดให้ประชาชนเข้าชมในช่วงเดือนพฤษภาคม พ.ศ. 2550 นำไปปรับปรุง และเปิดเป็นพิพิธภัณฑ์อย่างเป็นทางการในวันที่ 11 สิงหาคม พ.ศ. 2550
อัครินทร์ อัครนิธิเมธรัฐ
อัครินทร์ อัครนิธิเมธรัฐ หรือชื่อเดิม ธีรดนัย สุวรรณหอม หรือชื่อเล่น โจ๊ก (20 ตุลาคม พ.ศ. 2524 — ) เป็นนักแสดงชาวไทย เข้าสู่วงการโดยได้แสดงภาพยนตร์โฆษณา แสดงอยู่ 2-3 เรื่อง จึงมาแสดงในภาพยนตร์เรื่อง Goal Club รับบทเป็นออตโต้ หลังจากนั้นแสดงภาพยนตร์อีกหลายเรื่อง
เซนโต
เซนโต คือโรงอาบน้ำสาธารณะของชาวญี่ปุ่น เป็นการอาบน้ำรวมโดยมีห้องอาบน้ำขนาดใหญ่ตั้งอยู่ในเขตชุมชน ลักษณะน้ำที่ใช้อาบเป็นน้ำประปาที่ต้มให้ร้อน ต่างจาก ออนเซนที่เป็น บ่อน้ำร้อนธรรมชาติ
กีฬายิงธนูในโอลิมปิกฤดูร้อน 2020
การแข่งขันกีฬายิงธนูในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 1 สิงหาคม ค.ศ. 2020 ณ เกาะยุเมะโนะชิมะ
โอลิเวีย โฮลต์
โฮลต์พากย์เสียงในภาพยนตร์เรื่องTinker Bell and the Legend of the NeverBeast (2014) และ Gnome Alone (2017) และแสดงในภาพยนตร์สารคดีเรื่อง คลาสแรงก์ (2017), Same Kind of Different as Me (2017) และ สเตตัสอัปเดต (2561) EP แรกของเธอชื่อ Olivia เปิดตัวใน ฮออลีวูดเรคคอร์ดส์ เมื่อวันที่ 15 กรกฎาคม พ.ศ. 2559
เจ้าชายเลโรโทรี เซเอโซ
เจ้าชายเลโรโทรี เซเอโซ เป็นพระราชบุตรพระองค์สุดท้องและพระราชโอรสพระองค์เดียวในสมเด็จพระราชาธิบดีเลตซีที่ 3 แห่งเลโซโท กับสมเด็จพระราชินีมาเซเนต โมฮาโต เซเอโซ พระองค์มีพระเชษฐภคินี 2พระองค์ แต่ตามกฎมณเฑียรบาลว่าด้วยการสืบราชสันตติวงศ์ประเทศเลโซโท เจ้าชายยังได้เปรียบในการสืบราชสันตติวงศ์ก่อนเจ้าหญิง พระองค์จึงเป็น รัชทายาทแห่งเลโซโท ตั้งแต่แรกพระราชสมภพ
วินาทียึดโลก
วินาทียึดโลก (White House Down) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2013 กำกับโดย โรแลนด์ เอมเมอริค นำแสดงโดย แชนนิง เททัม, เจมี ฟ็อกซ์, แมกกี จิลเลนฮอล, เจสัน คลาร์ก, ริชาร์ด เจนกินส์, เจมส์ วูดส์
เนื้อเรื่องย่อ
เจ้าหน้าที่ตำรวจส่วนกลาง จอห์น เคล เพิ่งถูกตอบปฏิเสธจากงานในฝันกับหน่วยสืบราชการลับ ที่จะได้คุ้มครองประธานาธิบดี เจมส์ ซอว์เยอร์ ด้วยความที่ไม่อยากจะทำให้ลูกสาวตัวน้อยของเขาผิดหวังกับข่าวนี้ เขาก็เลยพาเธอทัวร์ทำเนียบขาว แต่ตอนนั้นเองที่ทำเนียบขาวโดนยึดโดยกองกำลังติดอาวุธที่เป็นอดีตทหารกองกำลังเดลตาและเจ้าหน้าที่ซีไอเอ บัดนี้ เมื่อรัฐบาลกำลังพบกับความโกลาหลและเวลาที่เหลือน้อยเต็มทน เป็นหน้าที่ของโคลที่จะต้องช่วยลูกสาวตัวเอง ท่านประธานาธิบดีและประเทศของเขาให้ได้
ฮารัด
ฮารัด (Harad) คือชื่อดินแดนมนุษย์แห่งหนึ่งบนทวีปมิดเดิลเอิร์ธ ในจินตนิยายของ เจ. อาร์. อาร์. โทลคีน ชุด เดอะลอร์ดออฟเดอะริงส์ ฮารัดเป็นดินแดนกว้างใหญ่ตั้งอยู่ทางตอนใต้ของมอร์ดอร์และกอนดอร์ใต้ มีลักษณะอากาศที่อบอุ่นและร้อนกว่าดินแดนทางเหนือ ดินแดนนี้ไม่ได้รวมเป็นอาณาจักรเดียวกันทั้งผืน แต่มีกษัตริย์ปกครองเป็นของตนเองไม่ขึ้นแก่กัน  ชื่อ ฮารัด เป็นคำภาษาซินดาริน แปลว่า ใต้
ชาวฮารัดมักถูกเรียกว่าชาว ฮาราดริม (Haradrim) หมายถึงมนุษย์แห่งดินแดนใต้ พวกนี้เป็นคนป่า มีผิวสีเข้ม ผมและตาดำ ใช้ภาษาที่เป็นของตนเอง และจัดว่าเป็นศัตรูกับชาวกอนดอร์ มาตั้งแต่อดีต ในขณะเดียวกัน พวกฮาราดริมก็เป็นมิตรกับเซารอน
นอกจากนี้ชาวฮาราดริม ยังมีพาหนะเป็นสัตว์ร้ายของกองทัพฮารัดอีกด้วย ซึ่งก็คือ มูมาคิล (Mumakil) หรือที่พวกฮอบบิทเรียกว่า โอลิฟอนต์ (Oliphaunt) มีลักษณะคล้ายช้าง แต่สูงเท่ากับตึกแปดชั้น มีงายาวสี่งา บนหลังของมูมาคิลสามารถบรรทุกพลรบได้ถึง 50 นาย ในช่วงสงครามแหวน พวกฮาราดริมได้เข้าร่วมเป็นพันธมิตรกับเซารอน
โดโรธี ฮอดจ์กิน
โดโรธี แมรี ฮอดจ์กิน (Dorothy Mary Hodgkin; 12 พฤษภาคม ค.ศ. 1910 – 29 กรกฎาคม ค.ศ. 1994) หรือ โดโรธี โครว์ฟุต ฮอดจ์กิน (Dorothy Crowfoot Hodgkin) หรือ โดโรธี ฮอดจ์กิน (Dorothy Hodgkin) เป็นนักชีวเคมีชาวบริติช เป็นผู้พัฒนาเทคนิกผลิกศาสตร์รังสีเอกซ์เพื่ออธิบายโครงสร้างสารชีวโมเลกุล เธอได้รับรางวัลโนเบลสาขาเคมีประจำปี ค.ศ. 1964
ประวัติ
โดโรธี แมรี โครว์ฟุตเกิดที่กรุงไคโร ประเทศอียิปต์ ในปี ค.ศ. 1910 เป็นบุตรสาวของจอห์น วินเทอร์ โครว์ฟุตและเกรซ แมรี โครว์ฟุต (นามสกุลเดิม ฮูด) บิดามารดาของฮอดจ์กินเป็นนักโบราณคดีที่ทำงานในอียิปต์ ในปี ค.ศ. 1921 ฮอดจ์กินเข้าเรียนที่โรงเรียนมัธยมเซอร์จอห์น ลีแมนในเมืองเบคเคิลส์ ส่วนบิดามารดาของเธอย้ายไปทำงานที่เมืองคาร์ทูม ฮอดจ์กินสนใจด้านเคมีตั้งแต่เด็กและได้รับการสนับสนุนจากครอบครัว เมื่ออายุได้ 18 ปี เธอเรียนต่อด้านเคมีที่มหาวิทยาลัยออกซฟอร์ด (วิทยาลัยซอเมอร์วิลล์) ต่อมาในปี ค.ศ. 1932 ฮอดจ์กินเรียนจบด้วยเกียรตินิยมอันดับหนึ่ง เป็นสตรีคนที่สามที่ได้รับเกียรตินี้
ฮอดจ์กินเรียนต่อปริญญาเอกที่มหาวิทยาลัยเคมบริดจ์และศึกษาคุณสมบัติของรังสีเอกซ์เพื่อใช้อธิบายโครงสร้างของโปรตีน เธอและอาจารย์ที่ปรึกษา จอห์น เดสมอนด์ เบอร์นอล เริ่มใช้วิธีนี้ในการศึกษาโครงสร้างของเปปซิน ในปี ค.ศ. 1933 ฮอดจ์กินได้รับตำแหน่งนักวิจัยที่วิทยาลัยซอเมอร์วิลล์และย้ายกลับไปออกซฟอร์ดในปีต่อมา เธอทำงานเป็นนักวิจัยและอาจารย์สอนวิชาเคมีที่วิทยาลัยจนถึงปี ค.ศ. 1977 มีลูกศิษย์ที่มีชื่อเสียงเช่น มาร์กาเรต แทตเชอร์ นายกรัฐมนตรีแห่งสหราชอาณาจักร ต่อมาในปี ค.ศ. 1960 เธอดำรงตำแหน่งศาสตราจารย์วิจัยวูล์ฟสันของราชสมาคมแห่งลอนดอน ฮอดจ์กินดำรงตำแหน่งนี้ถึงปี ค.ศ. 1970
ฮอดจ์กินเป็นที่รู้จักในฐานะผู้ค้นพบโครงสร้างชีวโมเลกุลสามมิติและพัฒนาเทคนิกผลิกศาสตร์รังสีเอกซ์ โดยในปี ค.ศ. 1945 เธอกับซี. เอช. คาร์ลิเซิลตีพิมพ์ผลงานโครงสร้างของสารสเตียรอยด์ คอเลสเตอริลไอโอไดด์ ในปีเดียวกัน ฮอดจ์กินอธิบายโครงสร้างของเพนิซิลลิน แต่ผลงานนี้ได้รับการตีพิมพ์ในอีก 4 ปีต่อมา ในปี ค.ศ. 1948 เธอศึกษาวิตามินบี12 ซึ่งในขณะนั้นยังไม่มีใครสามารถอธิบายโครงสร้างได้ ฮอดจ์กินประสบความสำเร็จในการอธิบายโครงสร้างของวิตามินบี12 โดยใช้รังสีเอกซ์ เธอตีพิมพ์ผลงานในปี ค.ศ. 1955 ผลงานนี้ทำให้เธอได้รับรางวัลโนเบลสาขาเคมีในปี ค.ศ. 1964 เป็นสตรีคนที่สามที่ได้รับรางวัลนี้ ในปี ค.ศ. 1969 ห้าปีหลังจากได้รับรางวัลโนเบล ฮอดจ์กินพัฒนาเทคนิกรังสีเอกซ์จนสามารถใช้อธิบายโครงสร้างของอินซูลินได้สำเร็จ ผลงานชิ้นนี้เป็นงานที่เธอเริ่มไว้ตั้งแต่ปี ค.ศ. 1934
ด้านชีวิตส่วนตัว ฮอดจ์กินเคยมีความสัมพันธ์กับจอห์น เดสมอนด์ เบอร์นอล อาจารย์ที่ปรึกษาของเธอ ต่อมาในปี ค.ศ. 1937 เธอแต่งงานกับทอมัส ไลโอเนล ฮอดจ์กิน นักประวัติศาสตร์แอฟริกาและอาจารย์ที่ออกซฟอร์ด ทั้งคู่มีบุตรด้วยกัน 3 คนชื่อ ลุค, เอลิซาเบธและโทบี ฮอดจ์กินเสียชีวิตด้วยโรคหลอดเลือดสมองที่บ้านในวอริกเชอร์ ประเทศอังกฤษ ในปี ค.ศ. 1994
ข้อจำกัดวาระการดำรงตำแหน่ง
ข้อจำกัดวาระการดำรงตำแหน่ง เป็นข้อจำกัดทางกฎหมายที่จำกัดจำนวนวาระของบุคคลในการดำรงตำแหน่งบางตำแหน่ง โดยเฉพาะตำแหน่งที่มาจากการเลือกตั้ง โดยอาจเป็นการห้ามดำรงตำแหน่งเกินบางวาระติดต่อกัน หรือห้ามดำรงตำแหน่งซ้ำ
ข้อจำกัดเช่นนี้เป็นองค์ประกอบหนึ่งของแนวคิดแบบรัฐธรรมนูญนิยมที่มีไว้จำกัดผลลัพธ์ที่ไม่พึงประสงค์ของระบอบประชาธิปไตย เช่น เพื่อป้องกันความเป็นไปได้ที่จะเกิดการผูกขาดตำแหน่ง
ถึงแม้ในประเทศที่เป็นประชาธิปไตยน้อยจะพบการฝ่าฝืนข้อจำกัดวาระได้บ่อยกว่าประเทศที่เป็นประชาธิปไตยแข็งแรง แต่ในประเทศที่ไม่เป็นประชาธิปไตยก็ยังสามารถบังคับใช้ข้อจำกัดวาระได้โดยผ่านฝ่ายค้าน รัฐบาลต่างประเทศ และบรรดาพลเมืองเอง
ในทางประวัติศาสตร์ ข้อจำกัดวาระเช่นนี้สามารถย้อนหลังไปได้ถึงยุคกรีซโบราณ สาธารณรัฐโรมัน และสาธารณรัฐเวนิส ส่วนข้อจำกัดวาระที่ปรากฏในรัฐธรรมนูญแบบสมัยใหม่เป็นครั้งแรกนั้น คือ ข้อจำกัดที่เกิดขึ้นในรัฐธรรมนูญ ปี 3 (ค.ศ. 1795) สมัยสาธารณรัฐฝรั่งเศสที่ 1 ซึ่งกำหนดว่า ดีแร็กตัวร์ (ผู้บริหารสูงสุดของประเทศ) อยู่ในตำแหน่งได้เพียง 5 ปี และห้ามดำรงตำแหน่งซ้ำ
การประกวดเพลงยูโรวิชันปี 1964
การประกวดเพลงยูโรวิชันปี 1964 เป็นการประกวดร้องเพลงโดยจัดขึ้นที่เมืองโคเปนเฮเกน ประเทศเดนมาร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Non ho l'età ขับร้องโดย Gigliola Cinquetti ตัวแทนจากอิตาลี
การออกอากาศ
สถานีวิทยุเดนมาร์ก (ชื่อในขณะนั้น) เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม
ประเทศที่ไม่ร่วมในครั้งนี้
GReeeeN
GReeeeN (กรีน) คือวงป๊อปร็อค, ฮิปฮอป, เบรกบีต ของประเทศญี่ปุ่น มีสมาชิกวง 4 คน คือ ฮิเดะ (ヒデ), นาวิ (ナビ), คุนิ (92) และโซ (ソウ) ทั้งสี่เซ็นสัญญากับยูนิเวอซัลมิวสิคในปี พ.ศ. 2550 สัญลักษณ์ของวงนี้คือรูปปากที่เต็มไปด้วยฟัน และตัวอี (E) แสดงถึงสมาชิกทั้ง 4 ของวงนี้
ออบรีย์ โจเซฟ
ออบรีย์ โอมารี โจเซฟ (Aubrey Omari Joseph; เกิด 26 พฤศจิกายน พ.ศ. 2540) เป็นนักแสดงและแร็ปเปอร์ชาวอเมริกันที่รู้จักกันดีในบท ไทโรน จอห์นสัน/ โคล้ก ในโคล้กและแดกเกอร์ของช่องฟรีฟอร์ม
อาชีพ
ออบรีย์เริ่มแสดงบนเวทีโดยแสดงเป็น ซิมบ้า ในละครเพลงบรอดเวย์เรื่อง The Lion King ซึ่งเป็นบทบาทที่เขาสลับกับ ยูดาห์ เบลลามี
ชีวิตส่วนตัว
ออบรีย์ โจเซฟ เป็นลูกคนกลางของพี่น้องผู้ชายสามคน
อ้างอิง
1997
K
K (ตัวใหญ่:k ตัวเล็ก:k) เป็นอักษรละติน นับเป็นอักษรตัวที่ 11 ของอักษรในภาษาอังกฤษ
เขตปลอดทหารเวียดนาม
เขตปลอดทหารเวียดนาม จัดตั้งขึ้นเป็นเส้นแบ่งระหว่างเวียดนามเหนือกับเวียดนามใต้อันเป็นผลสืบเนื่องจากสงครามอินโดจีนครั้งที่หนึ่ง ระหว่างสงครามอินโดจีนครั้งที่สอง (หรือที่รู้จักกันแพร่หลายว่า สงครามเวียดนาม) พื้นที่ดังกล่าวได้กลายมาเป็นสนามรบสำคัญ
ภูมิศาสตร์
เขตปลอดทหารเวียดนามอยู่ในแนวตะวันตก-ตะวันออก ใกล้กับใจกลางประเทศเวียดนามในปัจจุบัน ลากยาวกว่าหนึ่งร้อยกิโลเมตร และกว้างหลายกิโลเมตร เขตดังกล่าววางตัวตามแนวเดียวกับแม่น้ำเบนไห่ตลอดความยาวส่วนใหญ่ และเกาะที่อยู่ใกล้เคียงถูกยึดครองโดยกองทัพเวียดนามเหนือระหว่างสงครามเวียดนาม ถึงแม้ว่าในนามจะเรียกเขตดังกล่าวว่าอยู่ที่ "เส้นขนานที่ 17" แต่พื้นที่เกือบทั้งหมดของเขตปลอดทหารอยู่ใต้เส้นขนาน และมีพื้นที่ส่วนน้อยใกล้กับชายฝั่งตะวันออกเท่านั้นที่อยู่ตรงเส้นขนาน เขตปลอดทหารเวียดนามอยู่ห่างจากเมืองเว้ไปทางเหนือราวหนึ่งร้อยกิโลเมตร
การจัดตั้ง
สถานภาพหลังยุคอาณานิคมของเวียดนามถูกจัดตั้งขึ้นที่การประชุมเจนีวาในปี ค.ศ. 1954 มีการบรรลุความตกลงเมื่อวันที่ 21 กรกฎาคม ค.ศ. 1954
ความตกลงเจนีวาสะท้อนถึงผลทางทหารในเวลานั้น ส่วนเหนือของเวียดนาม ซึ่งเกือบทั้งหมดอยู่ภายใต้การควบคุมของเวียดมินห์ ได้กลายมาเป็นสาธารณรัฐประชาธิปไตยเวียดนาม ภายใต้ผู้นำคอมมิวนิสต์ โฮจิมินห์ ส่วนใต้ของเวียดนาม ที่ซึ่งเวียดมินห์ควบคุมพื้นที่ค่อนข้างเล็กและห่างไกล กลายมาเป็นรัฐเวียดนามอิสระภายใต้สมเด็จพระจักรพรรดิบ๋าว ดั่ย เชื้อพระวงศ์พระองค์สุดท้ายแห่งราชวงศ์เวียดนามอันเก่าแก่ รัฐเวียดนามในภายหลังได้เปลี่ยนไปเป็นสาธารณรัฐเวียดนาม
พรมแดนระหว่างพื้นที่ทั้งสองนี้ถูกจัดตั้งที่แม่น้ำเบ๊นหาย (Bến Hải) ซึ่งไหลลงสู่ทะเลจีนใต้ที่ 17 องศา 0 ลิปดา 54 พิลิปดาเหนือ พรมแดนดังกล่าวลากไปตามแม่น้ำเบ๊นหายจนถึงต้นน้ำ ที่อยู่ห่างออกไป 55 กิโลเมตรทางตะวันตกเฉียงใต้ตะวันตก ไปจนจรดพรมแดนลาว พื้นที่ภายใน 5 กิโลเมตรบนทั้งสองฝั่งของพรมแดนถูกประกาศให้เป็นเขตปลอดทหาร กองทัพของทั้งสองประเทศถูกห้ามมิให้เข้ามาในพื้นที่แห่งนี้
สยาม
สยาม (อักษรละติน: Siam, อักษรเทวนาครี: श्याम) เป็นชื่อที่ต่างชาติใช้เรียกประเทศไทยในอดีตและมักรวมถึงชาวไทยสยามซึ่งเป็นชนชาติไทยในภูมิภาคนี้ แต่มิใช่ชื่อคนกลุ่มนี้เรียกตนเอง ราชบัณฑิตยสถาน ระบุว่า สยามเป็นชื่อเรียกดินแดนและกลุ่มชนที่อาศัยอยู่ในดินแดนแถบนี้มาตั้งแต่สมัยโบราณ สยามเป็นชื่ออย่างเป็นทางการของไทยตั้งแต่รัชกาลพระบาทสมเด็จพระจอมเกล้าเจ้าอยู่หัวเป็นต้นมา ก่อนเปลี่ยนเป็น "ไทย" เมื่อวันที่ 24 มิถุนายน พ.ศ. 2482 พระมหากษัตริย์ไทยทรงใช้ชื่อ "สยาม" ในการทำสนธิสัญญากับต่างชาติเป็นเวลาหลายศตวรรษ เนื่องจากราชอาณาจักรประกอบด้วยคนหลายชาติพันธุ์ อาทิ ไท ลาว มอญ ญวน เขมร แขก จีน ฝรั่ง และมลายู พระมหากษัตริย์ไทยจึงเรียกดินแดนแห่งนี้ว่า ประเทศสยาม เพื่อความเป็นอันหนึ่งอันเดียวกันของประชาชน อีกทั้ง ชื่อ สยาม นั้น ก็ยังคงเป็นที่รู้จักกันอย่างแพร่หลายในวงการวิชาการของต่างประเทศอีกด้วย
ในปี 2482 มีความพยายามที่จะเปลี่ยนชื่อประเทศไทย กลับไปเป็นสยาม แต่จะเห็นว่าคนไทยเดิมไม่เรียกตัวเองว่า สยาม กลับเป็นคนกลุ่มมอญ-เขมร ที่เรียกคนที่ใช้ภาษาตระกูลไท-ลาว เดี๋ยวนี้ชาวบรู (มอญ-เขมร) ในเขตมุกดาหาร เรียกพวกผู้ไทว่า "เซียม" รวมถึงในเขตจีน-พม่า คนไท มักถูกพวกละว้า เรียกว่าเซียม และโดยลักษณะการเรียกชื่อชนชาติอื่น เหมือนที่จีนเรียกพวกไท ว่า ไป่เยว่ หรือลาว เรียกพวกที่พูดภาษามอญ-เขมร ในลาว ว่า "ข่า" เป็นต้น
แนวคิดเกี่ยวกับที่มา
จนถึงปัจจุบันนี้ ก็ยังไม่มีใครทราบที่มาของคำว่าสยามว่ามาจากที่ไหนอย่างแน่ชัด ซึ่งมีความคิดเห็นของผู้รู้ต่าง ๆ ดังนี้ จิตร ภูมิศักดิ์ ได้ศึกษาประวัติที่มาของคำว่า "สยาม" และเขียนเป็นหนังสือ ความเป็นมาของคำสยาม ไทย, ลาว และขอม และลักษณะทางสังคมของชื่อชนชาติ มีความสรุปได้ว่า:
ปรีดี พนมยงค์ เคยเขียนไว้ว่า มีการใช้ชื่อสยามมาตั้งแต่สมัยกรุงศรีอยุธยาเป็นราชธานี จนถึงสมัยรัชกาลที่ 1 แห่งกรุงรัตนโกสินทร์ ทรงนำกฎหมายเก่ามาชำระและรวบรวมเป็นกฎหมายตราสามดวง ชื่อประเทศได้รับการบันทึกเป็นภาษาบาลีว่า "สามปเทส" สาม หรือ สามะ แปลว่าความเสมอภาค ส่วน ปเทส แปลว่า ประเทศ แต่ฝรั่งออกเสียงเพี้ยน เป็นเซียมหรือไซแอม
สยามในฐานะชนชาติ
สยามเป็นชื่อดินแดนและกลุ่มชนไม่จำกัดชาติพันธุ์ ซึ่งอาจอธิบายได้ว่าสยามเป็น "พวกร้อยพ่อพันแม่" คือ มิได้หมายถึงชนชาติใดชนชาติหนึ่ง แต่อาศัยลักษณะภายนอกเป็นตัวกำหนด เช่น ใช้เรียกผู้ทำมาหากินกันในบริเวณตาน้ำพุที่ผุดจากแอ่งดินอ่อนหรือดินโคลน หรืออาจใช้เรียกผู้ที่อยู่อาศัยริมแม่น้ำโขง
ชาวสยามหรือเสียมเป็นกลุ่มชนที่อาศัยอยู่ต่ำกว่าเส้นละติจูด 19° เหนือลงมา เป็นการผสมผสานของกลุ่มชนต่าง ๆ ที่ใช้ภาษาไทยในการสื่อสาร นายสุจิตต์ วงษ์เทศ ผู้เขียน "คนไทย มาจากไหน" จึงเสนอให้เรียกผู้ที่อาศัยอยู่ในประเทศไทยในปัจจุบันว่า "ชาวไทยสยาม" แทน เพราะคำว่า "ชาวไทย" มีความหมายครอบคลุมถึง "ชาวไทใหญ่" และ "ชาวไทน้อย" ซึ่งอาศัยอยู่นอกประเทศไทยด้วย
สยามในความหมายของชนชาติไทย
ตามจดหมายเหตุลาลูแบร์ คนในประเทศไทยได้เรียกเผ่าพันธุ์ของตนเองว่า ไทย มาตั้งแต่สมัยอาณาจักรอยุธยา โดยได้บันทึกไว้ว่า
ฌ็อง-บาติสต์ ปาลกัว บาทหลวงชาวฝรั่งเศสได้ระบุไว้ในงานเขียน "Description du Royaume Thai ou Siam" (1854) ว่า "...ประเทศที่ชาวยุโรปขนานนามว่า สยาม นั้น เรียกตนเองว่า เมืองไท (Muang - Thai) (ราชอาณาจักรแห่งอิสรชน) ชื่อเดิมนั้นคือ สยาม (แปลว่าชนชาติผิวสีน้ำตาล) ซึ่งเป็นที่มาของชื่อ สยาม (Siam)..."
D.G.E. Hall ได้เขียนใน "ประวัติศาสตร์เอเชียตะวันออกเฉียงใต้" ว่า "สยาม ใช้เรียกคนป่าแถบแม่น้ำเจ้าพระยา ซึ่งพบในระเบียงด้านใต้ของนครวัด... ภายหลังการก่อตั้งอยุธยา ดินแดนดังกล่าวได้ชื่อว่าสยาม ชาวยุโรปก็มักเรียกว่า นครแห่งสยาม" และระบุว่าพระเจ้าอู่ทองเป็นกษัตริย์พระองค์แรกของสยาม
ส่วนกลุ่มเมืองสุโขทัย ก็พบว่ามีการเรียกว่า "สยามประเทศ" ในตำนานชินกาลมาลีปกรณ์ของอาณาจักรล้านนาด้วย
ราชอาณาจักรสยาม
ถึงแม้ว่าจะมีกล่าวถึง "สยาม" (ซึ่งอาจหมายความถึงคนไทยหรือไม่ใช่ก็เป็นได้) โดยผู้คนจากต่างแดนอย่างกว้างขวางดังที่ได้กล่าวไปข้างต้นแล้วก็ตาม แต่ทว่าในอดีตนั้น แนวคิดเรื่องรัฐชาติยังไม่ปรากฏชัดเจน ดังเช่นที่เกิดขึ้นในทวีปยุโรปตั้งแต่สมัยสมบูรณาญาสิทธิราชย์ การอ้างอิงถึงราชอาณาจักรของทางราชสำนักของไทยจึงยังคงอ้างอิงโดยใช้ชื่อเมืองหลวง ดังเช่นพระราชสาสน์ของสมเด็จพระเอกาทศรถที่มีไปถึงพระเจ้าดอน ฟิลิปแห่งโปรตุเกส ผ่านผู้สำเร็จราชการแห่งเมืองกัว ก็ได้มีการอ้างพระองค์ว่าเป็นผู้ปกครองแว่นแคว้นของ กรุงศรีอยุธยา เป็นต้น ส่วนชาวต่างชาติได้เรียกอาณาจักรอยุธยาว่า สยาม มาตั้งแต่ราว พ.ศ. 2000 เป็นต้นมา ในรัชสมัยของสมเด็จพระนเรศวรมหาราชเคยใช้ชื่อประเทศว่า "สยาม" ด้านโกวิท วงศ์สุรวัฒน์ได้ระบุว่า นามสยามได้เริ่มใช้ในฐานะของประเทศสมัยกรุงรัตนโกสินทร์ โดยแปลว่าผิวคล้ำ
ในหนังสือสัญญาที่ไทยทำกับต่างประเทศสมัยรัชกาลที่ 3 ไม่พบการใช้คำว่า "สยาม" เลย เมื่อประเทศไทยต้องเผชิญหน้ากับจักรวรรดินิยมสมัยรัชกาลพระบาทสมเด็จพระจอมเกล้าเจ้าอยู่หัว พระองค์จึงได้พยายามดัดแปลงให้ประเทศมีลักษณะสมัยใหม่ขึ้น เพื่อซึ่งประการหนึ่งในนั้นคือ การทำให้ประเทศไทยมีลักษณะเป็นรัฐชาติที่มีการรวมอำนาจปกครอง และเริ่มมีการใช้ชื่อ "ราชอาณาจักรสยาม" เป็นชื่อประเทศอย่างเป็นทางการ โดยปรากฏใช้ชัดเจนครั้งแรกใน พ.ศ. 2399 แต่คนไทยส่วนมากไม่เห็นด้วยกับการใช้ชื่อดังกล่าว คงเรียกว่า "ไทย" ตามเดิม
อย่างไรก็ดี เหรียญกษาปณ์แทนเงินในรัชสมัยพระบาทสมเด็จพระจุลจอมเกล้าเจ้าอยู่หัว พิมพ์ตัวหนังสือว่า "กรุงสยาม" และในรัชสมัยพระบาทสมเด็จพระมงกุฎเกล้าเจ้าอยู่หัวถึงรัชสมัยพระบาทสมเด็จพระปกเกล้าเจ้าอยู่หัว พิมพ์ตัวหนังสือว่า "สยามรัฐ"
จากสยามเป็นไทย
ในสมัยรัฐบาลจอมพล แปลก พิบูลสงคราม ก้าวขึ้นสู่อำนาจ ปลุกแนวคิดชาตินิยมและการเชื่อฟังผู้นำอย่างมาก ซึ่งจากรายงานการศึกษาในยุคนั้นโดยนักศึกษาประวัติศาสตร์บางคน ได้มีการค้นพบคนไทยที่อยู่ในเวียดนามและจีนตอนใต้ นอกเหนือไปจากจากกลุ่มไทใหญ่ในพม่า ทำให้เกิดกระแสที่ต้องการรวบรวมชนเผ่าไทยเหล่านั้นเข้ามาสู่ประเทศ "ไทย" เพื่อสร้างความเข้มแข็ง ในที่สุดจึงได้มีการเปลี่ยนชื่อ ประเทศ ประชาชน และสัญชาติเป็น "ไทย" ตามประกาศรัฐนิยมฉบับที่ 1 เมื่อวันที่ 24 มิถุนายน พ.ศ. 2482 ซึ่งได้รับการคัดค้านจากบางฝ่ายว่าจะเป็นการทำให้คนเชื้อชาติอื่น เช่น จีน มลายู ไม่รู้สึกเป็นอันหนึ่งอันเดียวกับประเทศ "ไทย" แต่ทว่าในที่สุดประกาศรัฐนิยมก็มีผลบังคับใช้ ทำให้ต้องเปลี่ยนชื่อประเทศเป็น ไทย ดังที่เป็นอยู่ในปัจจุบัน ซึ่งกลายเป็นสิ่งตกทอดไม่กี่อย่างจากประกาศดังกล่าวมาถึงปัจจุบัน เช่นเดียวกับคำว่า "สวัสดี" ทั้งนี้ คำประกาศดังกล่าวมีขึ้นหลังญี่ปุ่นยอมจำนนต่อสัมพันธมิตรในสงครามโลกครั้งที่ 2 ได้เพียงไม่ถึง 1 เดือน ซึ่งชาญวิทย์ เกษตรศิริ มองว่าเป็น “สารที่ผู้นำไทยอีกฝ่ายหนึ่ง คือ ฝ่ายเสรีนิยมของ ฯพณฯ ปรีดี พนมยงค์ ร่วมกับฝ่ายอนุรักษ์นิยม (เจ้านาย) ต้องการสื่อกับฝรั่งตะวันตกผู้พิชิตสงครามเสียมากกว่า” แต่เมื่อจอมพล ป. พิบูลสงคราม กลับมามีอำนาจอีกครั้งผ่านการรัฐประหาร ในปี 2490 ชื่อประเทศไทยในภาษาอังกฤษ ก็ถูกเปลี่ยนกลับไปใช้ว่า “Thailand” อีกครั้ง
วัดไทรย์นิโคธาราม
วัดไทรย์นิโคธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจรเข้ร้อง อำเภอไชโย จังหวัดอ่างทอง มีแม่น้ำเจ้าพระยาไหลผ่านทางด้านทิศตะวันตก มีเนื้อที่ 32 ไร 3 งาน 4 ตารางวา
ตามประวัติของวัดกล่าวว่าสร้างขึ้นเมื่อ พ.ศ. 1950 แต่สภาพในปัจจุบันก็ไม่ปรากฏร่องรอยของโบราณวัตถุสถานใด ๆ ที่มีอายุสืบไปถึงปีสร้างได้ ชาวบ้านในละแวกนั้นเรียกชื่อวัดว่า วัดไทร ได้รับพระราชทานวิสุงคามสีมาเมื่อ พ.ศ. 2345
สิ่งก่อสร้างเก่าแก่ คือ หอระฆังซึ่งตั้งอยู่ติดกับศาลาการเปรียญ ฐานก่ออิฐถือปูนก่อท้องสำเภาเป็นรูปสี่เหลี่ยมย่อมุมไม้ยี่สิบ กว้างด้านละ 7.50 เมตร ฐานยกสูงขึ้นไปมาก ตัวหอระฆังก่ออิฐถือปูนเช่นกันคงจะทำเป็นทรงมณฑปมียอด แต่เครื่องยอดชำรุดหักหายไปหมดสิ้นแล้ว คงเหลือแต่อาคารสี่เหลี่ยมย่อมุม มีซุ้มยื่นออกมาเล็กน้อยทั้งสี่ทิศ และมีบันไดใหญ่ที่มีพนักบันไดก่ออิฐถือปูนทอดจากพื้นล่างสู่หอระฆังเบื้องบนได้ หอระฆังอยู่ในสภาพชำรุดทรุดโทรมซึ่งปกคลุมด้วยวัชพืชต่าง ๆ
ฟิลลัค
ฟิลลัค (Villach; Beljak, Villaco) เป็นเมืองใหญ่เป็นอันดับ 2 ของรัฐคารินเทีย ประเทศออสเตรีย ตั้งอยู่ริมฝั่งแม่น้ำดราวา เป็นชุมทางรถไฟ สถานที่ท่องเที่ยวตากอากาศ มีอุตสาหกรรมกระดาษ เบียร์ บริเวณใกล้เคียงมีพุน้ำแร่ จากข้อมูลในเดือนธันวาคม ค.ศ. 2006 มีประชากร 58,480 คน
กีฬากรีฑาในโอลิมปิกฤดูร้อน 1952
กีฬากรีฑาในโอลิมปิกฤดูร้อน 1952 จัดแข่งขันที่เฮลซิงกิ ประเทศฟินแลนด์ แข่งขัน 33 ประเภท
ลีกภูมิภาค ดิวิชั่น 2 ฤดูกาล 2558 รอบ แชมเปี้ยนส์ ลีก กลุ่ม A
ลีกภูมิภาค ดิวิชั่น 2 ฤดูกาล 2558 รอบ แชมเปี้ยนส์ ลีก กลุ่ม A ลงเล่นในช่วงเดือนตุลาคมถึงเดือนธันวาคม 2558. ประกอบด้วย ฉะเชิงเทรา เอฟซี, ขอนแก่น ยูไนเต็ด, ธนบุรี ซิตี้, สตูล ยูไนเต็ด, จามจุรี ยูไนเต็ด และ ลำปาง เอฟซี. โดยคัดเอาอันดับที่ 1 และ 2 ของกลุ่ม เอ เพื่อได้เลื่อนชั้นไปสู่ดิวิชัน 1.
ตารางคะแนน กลุ่ม A
แก้ไขล่าสุด วันอาทิตย์ที่ 13 ธันวาคม พ.ศ. 2558
สีสันอะวอร์ดส์
สีสันอะวอร์ดส์ เป็นรางวัลทางด้านดนตรีซึ่งจัดขึ้นโดยนิตยสารสีสัน ของคุณทิวา สาระจูฑะ โดยเริ่มมีการตัดสินจากผลงานเพลงไทยที่ออกในปี พ.ศ. 2531 ประกาศลงในนิตยสารสีสัน แล้วเชิญศิลปินผู้ได้รับโล่รางวัลมารับที่สำนักงานในช่วงต้นปี 2532 ถัดมาในปี 2532 เริ่มมีการจัดงานมอบรางวัลที่ห้องอาหาร Ana House ซอยสุขุมวิท 27 โดยครั้งนี้เริ่มมีสื่อมวลชนให้ความสนใจติดตามทำข่าวและสัมภาษณ์ศิลปินจำนวนหนึ่ง  และในครั้งที่ 3 ได้จัดขึ้นที่ห้องอาหาร ร่องผัก ในซอยสุขุมวิท 23